Tarybos reglamentas (EEB) Nr. 1518/76
1976 m. birželio 24 d.
sudarantis Susitarimą pasikeičiant raštais dėl Europos ekonominės bendrijos ir Alžyro Demokratinės Liaudies Respublikos bendradarbiavimo susitarimo 21 straipsnio ir Laikinojo susitarimo 14 straipsnio ir dėl Alžyro kilmės sėlenų bei išsijų importo į Bendriją
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos rekomendaciją,
kadangi 1976 m. balandžio 26 d. buvo pasirašytas Europos ekonominės bendrijos ir Alžyro Demokratinės Liaudies Respublikos bendradarbiavimo susitarimas;
kadangi tą pačią dieną pasirašytas Laikinasis susitarimas [1] dėl išankstinio bendradarbiavimo susitarimo nuostatų dėl prekybos įgyvendinimo įsigalioja 1976 m. liepos 1 d.;
kadangi turėtų būti sudarytas Susitarimas pasikeičiant raštais dėl Europos ekonominės bendrijos ir Alžyro Demokratinės Liaudies Respublikos bendradarbiavimo susitarimo 21 straipsnio ir Laikinojo susitarimo 14 straipsnio ir dėl Alžyro kilmės sėlenų bei išsijų importo į Bendriją,
PRIĖMĖ ŠĮ REGLAMENTĄ:
1 straipsnis
Bendrijos vardu sudaromas Susitarimas pasikeičiant raštais dėl Europos ekonominės bendrijos ir Alžyro Demokratinės Liaudies Respublikos bendradarbiavimo susitarimo 21 straipsnio ir Laikinojo susitarimo 14 straipsnio bei dėl Alžyro kilmės sėlenų ir išsijų importo į Bendriją.
Susitarimo tekstas pridedamas prie šio reglamento.
2 straipsnis
Tarybos pirmininkas įgaliojamas paskirti asmenį, kuriam suteikiama teisė pasirašyti Bendriją įpareigojantį susitarimą [2].
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1976m. birželio 24 d.